**Урочы æрмæг.** Нигер (Дзанайты Иван) поэмæ «Бадилон симд»

**Урочы темæ:** «Нæй никуы царды ыссарæн фидыд æлдарæн æмæ æххуырст, æфхæрдæн».

**Урочы нысан:**

1. Социалон-этикон æфхæрд – æххуырст лæппу Фацбайы трагикон хъысмæты аххосаг кæй у, уый бамбарын кæнын.

2. Литературæзонынады теорийы фæрстытыл куыст (абарст, метафорæ, аивадон параллелизм). Сæ ахадындзинад фæлгонц æргом кæнынæн.

3. Адæймаг фидауцджын цæмæй у, уæзданыл нымад кæд хъуамæ уа, ууыл æрдзурын.

**Нигеры тыххæй ахуыргæнæджы** (кæнæ скъоладзауы рагацау бацæттæгонд) **ныхас:**

«Нигер у ирон поэт Дзанайты Иваны **псевдоним**. Уымæй уæлдай ма Нигерæн ис дыууæ фæсномыгы – **Сау лæппу** æмæ **Ололи.** Поэт æмæ ахуыргонд Джыккайты Шамилы хъуыдымæ гæсгæ, фæсномыгтæ Сау лæппу æмæ Нигер синонимтæ сты. Ирон литературæмæ дæр бацыд поэт фæстаг фæсномыгимæ.

Ирон литературæйы Нигеры ном баззад куыд курдиатджын поэт, ахуыргонд æмæ хъуыдыгæнæг, ахуыргæнæг æмæ рухстауæг.

Нигер цы рæстæджы цард æмæ куыста, уым хуымæтæг нæ уыдысты æхсæнадон уавæртæ æмæ поэтæн йæхи цард. Уый тыххæй Джыккайты Шамил зæгъы: «Нигер райгуырдис мæгуыр хæххон хъæуы, уым арвыста йæ сабийы бонтæ, цыди **уæлыгæс,** уыдта тызмæг хæхты рæсугъддзинад, хъуыста аргъæуттæ æмæ таурæгътæ. Уым цард уыд хуымæтæг, адæм – уæздан æмæ æгъдауджын, сæ ахастытæ – æргом. Уыцы цард æмæ æгъдæуттæ нывæфтыдæй баззадыстты поэты зæрдæйы. Фæлæ афтыд горæттæм, бахауд æндæр уавæрты, федта æндæр культурæ. Уыдон дæр йæ зæрдæйы сæхицæн бынат æрцахстой. Æмæ царды уыцы дыууæ хуызы æдзух хъæрмуд нæ уыдысты, нæ фидыдтой.

Дзесты Куыдзæг йæ мысинæгты зæгъы: «Абон дæр ма мæ цæстыты раз лæууы ирдæй Иваны рухс цæсгом. Цыма ныртæккæ дæр ныхас кæны мемæ **сыгъдæгзæрдæ,** **цæстуарзон, æнæхин, æфсæрмдзæстыг** æмæ **уæздан** ирон разагъды лæг, курдиатджын фыссæг, адæймаджы ном æмæ кадæн стыр аргъ чи кодта, уыцы Иван».

Афтæ зæгъæн дæр ма ис, зæгъгæ, ирон фысджытæй Нигерæй æнкъарддæр никæмæн уыд йæ зæрдæ, йæ зарæг. Уыцы æнкъарддзинады аххос уыд ирон адæмы цард, Ирыстон æмæ йæхи сæрмагонд хъысмæт. Бæлвырддæр ын йæ царды хабæрттæ æмæ йæ вазыгджын сфæлдыстад ахуыр кæндзыстут хистæр кълæсты. Абон та йын сахуыр кæндзыстæм йæ поэмæты хуыздæртæй иу – «Бадилон симд».

Ирон ахуыргонд Тыбылты Алыксандр 20-æм æнусы райдианы фыста, зæгъгæ, ирон лæгæн лæппу куы райгуыры, уæд ын фыццагдæр раарфæ кæнынц: «Дæ фырт афицер суæд».

1. Уæ зæрдыл бадарут ацы ныхæстæ æмæ мын фæстæдæр зæгъдзыстут, цæмæн уын сæ æрхастон, уый (мотиваци).

2. Цымæ цæмæн кодтой ахæм арфæ? Куыд уæм кæсы, цавæр хъуамæ уа афицер?

3. Ирон адæммæ ис ахæм æмбисонд: «Сæ дзидза иу аджы куы сфыца, уæддæр сæ бас не сиу уыдзæн». Цымæ кæй тыххæй фæзæгъынц афтæ? Мах цы поэмæ ахуыр кæндзыстæм, уыимæ сæ куыд ис бабæттæн. (мотиваци).

**Текстыл куыст.**

**Поэмæ æнæхъæнæй бакæсыны фæстæ кусæм тексты анализыл.**

**1-аг скъуыддзаг:** Райдайæнæй «Цы сты, цы Нартæ»-йы онг.

Зæгъут ацы скъуыддзаджы сæйраг хъуыды.

(Хъуыбадтæм абон уыдзæн стыр куывд)

Цæй фæдыл уыдзæн куывд?

**2-аг скъуыддзаг:** «Мæ бон у абон!»-ы онг.

Цавæр хæдзаримæ бары йæ хæдзар? (Æхсæртæггаты хæдзаримæ).

Сылтаныхъы быдыр цæимæ бары? (Зилахар – Нарты æмбисонды хъазæн фæзимæ).

Афайы тыххæй цы у зæгъын нæ бон, ацы абарстыты фæстæ?

**3-аг скъуыддзаг:** Цы фæдзæхсы Афай хонджытæн? Ссарын тексты уыцы бынат.

(Æрхонын æрмæст **йе ‘мсæр** чи у, уыдоны).

**4-æм скъуыддзаг:** Чи цыд æххуырсты хъæздгуытæм? (мæгуыртæ)

Æмæ цæмæй мææгуыр уыдысты? (Зæхх сын нæ уыди).

Чи куыд лæггад кæны, куывдмæ цæттæ кæнгæйæ?

Цавæр персонажты базыдтам?

(Хъуыбадты Афай – æлдар, Фацбай, Гæстæн, Тузар, Хъанцау, Тазе – йæ æххуырстытæ).

**5-æм скъуыддзаг:** Йæ мидис (антитезæйыл арæзт) æххуырстытæ хуры къæймæ лæггад кæнынц, æлдæрттæ сатæджы бадынц.

**6-æм скъуыддзаг:**

Аивады тых. Фацбайы цардбæллондзинад, кæд мæгуыр у, уæддæр уды хъæдæй у хъæздыг. Симды æгъдау. Равдис сын ирон кæфтыты нывтæй искæцф æмæ симд. Сæ хъус сын æрда лæппуйы цухъхъайы дыстæ. Æддæуæз уагъд цæмæн сты. (цæмæй æнæбары чызгыл симгæ-симын гом къухæй ма аныдзæва, фыдбылыз ма æрцæуа.

**Сæйраг фарст.** Цæмæн бакодта афтæ æгъдауджын Фацбай? Йæ уавæр куыд æвдыст у?

Люда! Эту часть разберите основательно. Сложного нет ничего. Все предельно ясно расписано)

**Æвзарæм, æлдæртты характертæ, куыд æвдыст сты, уый:** Хистæртæ, фæсивæд.

**Персонажты характертæ:**

Хъуыбадты Афай – æлдар, уæздæттæй, æцæг лæгдзинадыл нымайы хъæздыгдзинад, нæй йæм уæздандзнад (йæхи нартыл бары, суанг уыдонæй уæлдæр хоны йæхи (тексты ссарын æмæ бакæсын), йæ куывдмæ хоны æвзаргæ адæмы (нарт афтæ нæ кодтой).

Дарддæр тексты бакæсын иннæ æлдæртты характеристикæтæ.

**Иналы харастеристикæ.** «Фæзынд ыл абон, кæй у бæрæгбон»;

Рацыд йæ къæбысимæ (Æрмахуыр къæбыстимæ сылгоймæгтæ цыдысты. Уымæй автор цы зæгъынмæ хъавы? (лæгдзинадмæ йæм æнхъæлмæ кæсæн нæй). Чызгхуыз. Ыссыд йæ цъæхахст (сылгоймаг æмæ сывæллон фæкæнынц цъæхахст, лæгæн, уæлдайдæр афицерæн, худинаг у).

**Залихан.**

Аивадон уацмысы сæйраг сылгоймаг персонаж фылдæр хатт вæййы рæсугъд. Æлдары чызг. Фæлæ дзы автор зæгъы æрмæст: «Йæ буц хо Залихан. Фæлурс Зæлихан. Йæ бырынкъ зулмæ хæссы (йæ рæсугъд былтæ нæ зæгъы, фæлæ бырынкъ). Бырынкъ кæмæн ис (куыдзæн, æндæр фосы мыггагæн…) Фæстæдæр рабæрæг, авторæн æм ахæм ахаст цæмæн ис уый (æрлæууыд мард лæппуйæн йæ риуыл къахæй, уый сылгоймаджы, уæлдайдæр æрыгон чызгæн у сырды мийы хуызæн).

Залиханы портреты шрихтæ: Буц, фæлурс, йæ бырынкъ зулмæ (авторы ахаст).

Сæрмагонд ныхас куыдз Залиханы дари разгомыл йæ къæхтæ хафы.

Фæстæдæр æй абарын хъæуы, куыдзæн Фацбайæ стырдæр аргъ кæны.

**Фацбай.**

Фацбайы æддаг бакасты æрфыст (…………..).

Йæ хъару «Нæ разынд **ронбæгъд**» (нæ разынд æдых, æнæсæрæн, цæттæ уыд), фæлæ

Аивадон параллелизм. Сæрдыгон иу саг… Сагимæ абарст, Куыйты агъуыд æрдонг…..)

Æрдзы нывтæ фæивд поэмæйы кæрон.

Хатдзæгтæ.

Хæдзармæ куыст. Джыккайты Шамил фыста: «Афицеры службæ паддзахы æфсады уыд пайдаджын æмæ уымæ гæсгæ уыд кадджын».

Ахъуыды кæнын, цæмæн ма уыд æмæ у кадджын ноджыдæр афицеры ном.